Nabi minangka manungsa kang diwènèhi wahyu (ajaran Islam kang ngandhut paugeran tartamtu) saka Allah minangka pitutur urip, déné Rasul iku Nabi kang dipréntahaké Allah kanggo nyampéaké wahyu mau marang manungsa sa jagat ana ing jamané. Rasul lan Nabi pungkasan yaiku Muhammad kang ditugasaké nyampékaké Islam lan paugeran kang kusus marang manungsa ing jamané nganti dina kiyamat. Sawisé beliau séda, tugas iku diterusaké déning para pengikuté. Miturut Rukun Iman, wong Islam, kudu percaya marang para nabi lan para rasul.